கேள்வி: சேந்தோபுரோட்டிக் வினை பற்றி விளக்கவும்.
பதில்: File:Xanthoprotein-Reaktion.jpg சேந்தோபுரோட்டிக் வினை ''(xanthoproteic reaction )'' என்பது அடர் நைட்ரிக் அமிலத்தைப் பயன்படுத்தி ஒரு கரைசலில் கரையத்தக்க புரதத்தின் அளவை உறுதிசெய்யும் ஒரு முறையாகும். அரோமாட்டிக் தொகுதிகளைப் பெற்றுள்ள அமினோ அமிலப் புரதங்களில் இச்சோதனை நேர்மறையான முடிவுகளைத் தருகிறது. அதிலும் குறிப்பாக டைரோசின் முன்னிலையில் இந்நேர்மறை முடிவுகள் கிடைக்கின்றன. இந்தச்சோதனையில் நேர்மறை முடிவு கிடைத்தால் அக்கரைசலை ஒரு காரம் சேர்த்து நடுநிலையாக்கம் செய்தால் கரைசல் அடர் மஞ்சள் நிறத்திற்கு மாறும். இம்மஞ்சள் நிறத்திற்கு காரணமாக அமைவது சேந்தோபுரோட்டிக் அமிலமாகும். சில அமினோ அமிலங்கள் நைட்ரோயேற்றம் அடையும் பொழுது சேந்தோபுரோட்டிக் அமிலம் உண்டாகிறது. டைரோசின் மற்றும் டிரைப்டோபான் இரண்டு அமினோ அமிலங்கலையும் இதற்கு உதாரணமாகக் கூறலாம் . புரதம் இருக்கிறது அல்லது இல்லை என்று உறுதி செய்யும் இவ்வினை ஒரு பண்பறி பகுப்பாய்வு வகையாகும். File:Xanthoproteic reaction.png
கேள்வி: சேந்தோபுரோட்டிக் வினை - அன்றாட வாழ்வில் குறித்து விரிவாக சொல்லுங்கள்.
பதில்: நைட்ரிக் அமிலத்துளி நமது தோல் அல்லது நகம் மேல் சிந்திவிட்டால் சிறிது நேரத்திற்குப் பின் அவ்விடங்கள் மஞ்சள் நிறமாக மாறிவிடும். புரோட்டின் இருப்பதால் அவ்விடங்கள் நிறமாற்றமடைகின்றன. விரல் நகங்களில் அடர் மஞ்சள் நிறம் தோன்றுகிறது. ஏனெனில் நகத்தில் கெராட்டின் என்ற புரதத்தால் ஆனவையாகும். அதை அழிக்கமுடியாது. ஆனால் தோலில் தோன்றும் மஞ்சள் நிறமாற்றத்தை உரித்துவிட முடியும்.